BTR-70

BTR-70 on neuvostoliittolainen kahdeksanpyöräinen miehistönkuljetuspanssariajoneuvo (, bronetransportjor; lyhenne BTR). Ajoneuvo kehitettiin alun perin 1960-luvun lopulla. BTR-70 otettiin palveluskäyttöön Neuvostoliitossa vuonna 1972 ja sitä vietiin Varsovan liiton maihin sekä muihin Neuvostoliiton liittolaisiin. BTR-70 on hyvin samantapainen BTR-60PB:n kanssa. Eroavaisuuksiin kuuluvat raskaampi panssarointi sekä kestävämmät renkaat. BTR-70:ssä on myös tehokkaampi moottori. BTR-70 on edelleen yli 20 valtion käytössä.

Kuten edeltäjänsä BTR-70 on uintikykyinen ilman suurempia valmisteluja. Vedessä BTR-70 liikkuu vesisuihkupropulsion avulla. Aseistuksena on raskas 14,5 mm:n KPVT-konekivääri, jolle on 500 ammusta, sekä 7,62 mm:n konekivääri, johon on 2 000 ammusta.

Taistelua BTR-70 on nähnyt Afganistanin sodassa sekä useissa pienemmissä konflikteissa Itä-Euroopassa. Kylmän sodan jälkeen BTR-70:iä käytettiin YK:n operaatioissa Jugoslavian hajoamissodissa. 

Ukrainan asevoimat on ollut Venäjän jälkeen toisiksi suurin BTR-70-vaunujen käyttäjä. Neuvostoliiton hajoamisen jälkeen sillä oli niitä varastossa 1600, sittemmin luku oli 1026https://tanks-encyclopedia.com/coldwar/ussr/soviet_BTR-70.php ja vuonna 2022 ennen Venäjän täysimittaista suurhyökkäystä Ukrainaan oli maalla ajoneuvoja 215 kappaletta.IISS: The Military Balance 2021, s. 209. Routledge, 2021. . Sotateollisuustuotteiden suurena vientimaana Ukraina myi paljon BTR-70-ajoneuvoja ulkomaille. Esimerkiksi vuosina 2005-2010 Ukraina oli maailman suurin miehistönkuljetusvaunujen vientimaa ja se myi ulkomaille 180 BTR-70 ajoneuvoa, joista Azerbaidžanille meni 132 ja Georgialle 30.https://africadefensejournal.wordpress.com/2011/12/05/ukraine-first-largest-exporter-of-armoured-vehicles-for-the-period-2005-2010/

Ukraina on päivittänyt ajoneuvosta neljä versiota: BTR-70D, BTR-70M, BTR-70SM ja BTR-70DI (BTR-7), joka on eniten nykyaikaistettu ja tehty enemmän Nato-vastaavaksi. Helmikuusta 2022 lähtien Ukraina on menettänyt todennetusti ainakin 25 BTR-70-vaunua, seitsemän BTR-70M-vaunua ja 26 BTR-7-vaunua.https://www.oryxspioenkop.com/2022/02/attack-on-europe-documenting-ukrainian.html Ennen helmikuuta 2022 BTR-70 oli käytössä Donbasin sodassa, jossa Ukraina menetti niitä venäläisille muutaman.https://web.archive.org/web/20150506190841/http://www.osce.org/ukraine-smm/118379

 Lähteet 

Aiheesta muualla

Luokka:Kuljetuspanssariajoneuvot